open-index/open-wikipedia-markdown huggingface dataset:
Brennåsen

**Brennåsen** er et tidligere tettsted i Songdalen i Kristiansand kommune i Agder. Fra 2020 utgjør Nodeland og Brennåsen et felles tettsted. På stedet finnes det blant annet et kjøpesenter (Brennåsen senter), postkontor og barneskole. Boligområdene Kolekniben og Volleberg hører inn under Brennåsen. E39 Kristiansand - Stavanger gikk gjennom Brennåsen fram til april 2023 da den nye E39 ble åpnet. Fylkesvei 461 begynner her, går gjennom hele Songdalen kommune, gjennom blant annet Laudal og møter E39 igjen i Kvinesdal. Oasen skole ligger på stedet.

## Referanser
Ramnefjellsfossen

**Ramnefjellsfossen** (også kjent som **Utigardsfossen**) er en foss ved Nesdal i Stryn kommune i Vestland fylke. Fossen ligger ved Ramnefjellet som var åstedet for to av Norges største rasulykker.

Fossen ligger i Utigardselva, som er en del av Loenvassdraget. Elven får vann fra Ramnefjellsbreen som er en del av Jostedalsbreen og den renner ut i Loenvannet.

Fossen har et totalt fall på 808 meter fordelt på flere segmenter, hvorav ca. 600 meter er i den bratteste delen. 

Elven er uregulert.

## Se også
*Rasulykken i Loen i 1905
*Rasulykken i Loen i 1936

## Eksterne lenker
# World waterfall database
# Kart med oppstigningsruter
# Bilde av fossen
Alcona County

**Alcona County** er et fylke i den amerikanske delstaten Michigan. Det ligger nordøst på den sørlige halvøya ved Huronsjøen og grenser mot Alpena County i nord, Iosco County i sør og mot Oscoda County i vest.

Alcona Countys totale areal er  km² hvorav  km² er vann. I 2000 hadde fylket  innbyggere og administrasjonssenteret ligger i byen Harrisville. 

Fylket ble grunnlagt i 1840 og het frem til 1843 Negowegon County. Det nåværende navnet er skapt av etnologen Henry Rowe Schoolcraft.
## Eksterne lenker
*
Arenac County

**Arenac County** er et fylke i den amerikanske delstaten Michigan. Det ligger nordøst på den sørlige halvøya ved Huronsjøen og grenser mot Iosco County i nordøst, Bay County i sør, Gladwin County i vest og mot Ogemaw County i nordvest.

Arenac Countys totale areal er 1&nbsp;763 km² hvorav 813 km² er vann. I 2000 hadde fylket 17&nbsp;269 innbyggere og administrasjonssenteret ligger i byen Standish. 

Fylket ble grunnlagt i 1831 og navnet er skapt av etnologen Henry Rowe Schoolcraft.
## Eksterne lenker
*
Ljabruveien (Oslo)

**Ljabruveien** er en vei i Oslo i bydel Nordstrand (7–89, 4–94) og Søndre Nordstrand (91–215, 96A–860). Veien starter i Mosseveien og krysser under Østfoldbanen ved Ljan stasjon. Veien krysser Ljanselva ved Ljabru gård og fortsetter langs Gjersrudbekken til Enebakkveien ved Klemetsrud. Veiens navn ble vedtatt i 1929. Før dette het veien Ljabrochausséen fra den ble anlagt i 1860.

## Referanser
Freden i Brömsebro

**Freden i Brömsebro** den  gjorde en slutt på den såkalte Hannibalfeiden mellom Danmark-Norge og Sverige som hadde pågått siden 1643. Ved denne fredsavtalen ble store landområder avgitt fra Danmark-Norge til Sverige. Disse var 
Jämtland, Herjedalen avgitt fra riksdelen Norge, og Halland for 30 år, Gotland og Øsel fra riksdelen Danmark. 

Fredsforhandlingene ble innledet på initiativ fra Frankrike, som i januar 1644 sendte diplomaten Gaspard Coignet de la Thuilerie. Den  lyktes han i å få partene til å signere en traktat om at de innledende fredsforhandlinger skulle finne sted i Brömsebro i februar 1645. 

Det første møtet ble holdt den  ved grensesteinen på den lille holmen i Landabäcken i Brömsebro. Deretter foregikk forhandlingene gjennom at de la Thuilerie reiste mellom svenskenes leir i Söderåkra og danskenes leir i Kristianopel. Axel Oxenstierna ledet forhandlingene fra svensk side og Corfitz Ulfeldt representerte den dansk-norske siden. Den  møttes meglerne på nytt ved grensesteinen for å overlevere den av kongene signerte traktaten. 

De militære fremgangene i krigen for Sverige førte til harde svenske krav. Freden innebar territorielt at Danmark-Norge avstod Jämtland og Härjedalen, samt de to Østersjø-øyene Gotland og Øsel, til Sverige. I tillegg fikk Sverige også Halland i 30 år. 

Idre og Särna var kommet på svenske hender i 1644, men var likevel ikke en del av fredstraktaten. Først ved en særskilt avtale i 1751 ble disse områdene i Dalarna formelt svenske.

Forøvrig ble retten til tollfri passasje gjennom Øresund utvidet til alle Sveriges provinser, slik at alle svenske skip slapp å betale øresundstollen. Hamburg ble befridd fra betaling av Elben-tollen, en toll som byen frem til da måtte yte til fyrsterkebispedømmet Bremen.

## Se også
* Første fred i Brømsebro (1541)
* Dansk-svenske kriger

## Referanser
Älvdalsk

**Älvdalsk** også kjent som **elvdalsk** (älvdalsk: *övdalsk*, svensk: *älvdalska* eller *älvdalsmål*) er en variant av de nordiske språkene som tales i bygdene ved Älvdalen i Dalarna i Sverige. Tidligere har älvdalsk blitt betraktet som en dialekt av svensk, men i dag anses det av mange for å være et separat språk. Hovedgrunnen er at det skiller seg strukturelt fra svensk på alle lingvistiske nivåer og fordi det ikke er forståelig for den jevne svenske. Avstanden mellom älvdalsk og svensk er mye større enn avstanden mellom norsk og svensk. Älvdalingen skjelner selv skarpt mellom å «swenska» og å «dalska». Älvdalsk har et trekasussystem (nominativ, akkusativ og dativ), personkongruens i verbsystemet (personbøyning av verb i flertall) og mange gamle lyder som ikke finnes i moderne svensk, for eksempel nasale vokaler, diftonger, triftonger og konsonantlydene [] og []. Denne dobbelt-v lyden er et gammelt germansk trekk som er borte i de fleste nordiske dialekter. For eksempel «uke» heter «wiku». []-lyden savnes, såkalt halvemål. Älvdalsk har også oldnordiske gloser som «tunggel» (gammelnorsk «tungl») for «måne» og «nev» for «nese».

Man tror at det idag finnes totalt omkring 2&nbsp;000–2&nbsp;500 personer som taler älvdalsk. Samtlige taler også svensk.

I Älvdalen ble runer brukt helt inn på 1900-tallet.

Ifølge Morgenbladet har ISO klassifisert älvdalsk som et eget språk, mens svenske myndigheter regner älvdalsk som en svensk dialekt.

## Referanser




## Eksterne lenker
* Language Tree – Etnologisk rapport
* Borlänge Tidning – Artikkel om etableringen av den første rettskrivningsstandard av Ulum Dalska (på svensk)
* Älvdalska, det lokala språket. – Nettsted for språket älvdalsk Älvdalen kommune
* Oðer råðstemną um övdalskų – Den andre konferansen om älvdalsk
Bayerns flagg

**Bayerns flagg** forekommer i to varianter: ruteflagget og stripeflagget, begge i delstatens farger hvitt og blått. Bayern er alene blant de tyske delstatene om å føre to likeberettigede flagg. Selv om Bayern har to flagg, finnes det ikke spesielle tjenesteflagg. Offisielle myndigheter kan i henhold til forskrift selv velge hvilket av de to flaggene de vil bruke. Flagg med det bayerske statsvåpenet avbildet er uoffisielle og egentlig rettsstridige, siden bare lovgiverne kan utforme statssymboler. Både ruteflagget og stripeflagget har lang historisk forankring. Flaggbruken er regulert av flaggloven av 14. desember 1953.

## Ruteflagget
Rutene stammer opprinnelig fra våpenet til grevene av Bogen og kjennes fra 1204. I 1242 ble de tatt i bruk av Wittelsbacherne. Flagget er således et av de eldste i Europa. Ruteflagget skal etter någjeldende lovbestemmelser bestå av minst 21 ruter, medregnet halve ruter i utkanten. På lengre eller bredere flagg kan antallet være høyere. Uansett antall ruter, skal ruten øverst til venstre alltid være hvit. Dette har sin bakgrunn i at Bayerns farger er hvitt og blått, da alltid slik at hvitt skal komme først.

## Stripeflagget
Stripeflagget består av to like brede striper i de bayerske farvene, den øverste hvit og den nederste blå. Rekkefølgen hvitt over blått ble endelig fastsatt ved Ludwig IIs kongelige beslutning av 11. september 1879. Her ble hvitt over blått, i denne rekkefølgen fastsatt, som Bayerns farger til bruk i våpen, flagg og faner. Fastsettelsen fant sted i forbindelse med 700-årsjubileet for Wittelsbach-dynastiet.

## Se også
* Bayerns våpen
* Bayernhymne

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
*
NRK Møre og Romsdal

**NRK Møre og Romsdal** er NRKs distriktskontor i Møre og Romsdal fylke. Hovedkontoret ligger i Ålesund, og lokalkontor i Molde og Kristiansund. Distriktskontoret produserer ved siden av den regionale sendeflaten i radioens P1 og TV-kanalen NRK1 også som «Program riks Ålesund» for riksdekkende radio og fjernsyn, blant annet TV-serien ''Der ingen skulle tru at nokon kunne bu''.

Distriktskontoret sender daglige distriktsnyheter på NRK1 og i nettspilleren NRK TV, 19:45 og 22:55.

## Referanser


## Eksterne lenker
* 
*
Emberton

**Emberton** er en landsby og et verdslig sogn i Buckinghamshire i England. Den har siden 1995 tilhørt den enhetlige myndigheten Milton Keynes. Landsbyen ligger nær grensen til Northamptonshire, rett sør for Olney og 6 kilometer nord for Newport Pagnell. Emberton hadde .

Sognet bestod opprinnelig av tre landsbyer, som ble slått sammen til et kirkesogn i 1650: Emberton, Petsoe og Ekeney. Ekeney eksisterer ikke lenger, og av Petsoe gjenstår bare en liten *[[Landsby#Landsbyer i engelsktalende land|hamlet]]* kalt Petsoe End. Sognekirken er viet til alle helgener. 

Navnet Emberton kommer fra gammelengelsk, og betyr «Eanbeorhts gård». I *[[Domesday Book]]* (1086) er den nevnt som *Ambretone* og i dokumenter fra 1227 som *Emberdestone*. Herregården tilhørte tidligere Pagnellfamilien fra Newport Pagnell. 

I sentrum av landsbyen finner man et klokketårn, som er restaurert for midler fra Heritage Fund. Det er ingen butikk i Emberton, men man finner en pub kalt *Bell and Bear*.

## Referanser
Rumia

**Rumia** (tysk **Rahmel**, kasjubisk **Rëmio**) er en by i regionen Kasjubia som ligger i Pommerske voivodskap i Polen og som tidligere lå i Vest-Preussen. Den ligger ca. ti kilometer nordvest for Gdynia (Gdingen) og 30 milometer fra Gdańsk (Danzig), og har ca. 44&nbsp;000 innbyggere.

Byen lå opprinnelig i Pomerellen og kjennes som *Rumina* fra 1220. Innbyggerne var kasjubere. Etter den andre freden i Thorn kom byen i 1466 i besittelse av den kongelige polske *starosta* i Puck. Byen ble sterkt ødelagt da den ble herjet av svenskene i 1627.

I 1772 kom byen under Preussen. Jernbanen kom til byen da jernbanestrekningen Stettin-Danzig ble åpnet i 1870. Fra 1874 ble Rahmel et distrikt i landkretsen Neustadt im Westpreußen, og bestod av landkommunene Rahmel, Sagorsch og Schmelz og godsdistriktene Johannisdorf og Rahmel. I 1912 ble godsdistriktet Johannisdorf innlemmet i landkommunen Rahmel.

Etter at Versaillestraktaten trådte i kraft som følge av første verdenskrig måtte Rahmel 10. januar 1920 avstås til Polen uten folkeavstemning, og fikk navnet Rumia.

Det ble åpnet en flyplass i Rumia i 1935, som hadde regelmessige ruter til Warszawa.

26. oktober 1939 ble området gjeninnlemmet i Tyskland. Landkretsen Neustadt im Westpreußen ble del av provinsen Danzig-Vestpreussen.

Ved slutten av annen verdenskrig ble så området igjen innlemmet i Polen.

## Personer
* Erika Steinbach, født 1943, president for Bund der Vertriebenen

## Referanser


## Eksterne lenker
* 
* Historisk kart
Bund der Vertriebenen

**Bund der Vertriebenen** (forbundet av fordrevne, ***BdV***) er en tysk organisasjon som representerer rundt 15 millioner mennesker som ble fordrevet fra sine hjem i Øst-Tyskland og andre deler av Sentral- og Øst-Europa av Stalin og regimene i bl.a. Polen og Tsjekkoslovakia etter annen verdenskrig. Organisasjonen ble grunnlagt i 1957 gjennom sammenslåing av Vereinigung der Landsmannschaften og Bund vertriebener Deutscher, som paraplyorganisasjon for et større antall organisasjoner. Organisasjonen arbeider spesielt for rettighetene til ofrene for fordrivelsen, og har særlig vært engasjert i sosialt og kulturelt arbeid. Den finansieres bl.a. av den føderale regjeringen, og er en betydelig politisk kraft i Tyskland. Organisasjonen arbeider også spesielt for å fremme menneskerettigheter og mot alle former for etnisk rensning i alle deler av verden, og har tatt initiativet til menneskerettighetsstiftelsen Zentrum gegen Vertreibungen. Grunnlaget for organisasjonens arbeid er *[[Charta der deutschen Heimatvertriebenen]]* fra 1950. Årlig arrangerer organisasjonen Tag der Heimat, som fungerer som en halvoffisiell minnedag hvor de høyeste representantene for den tyske staten pleier å delta.

## Presidenter
*Georg Baron Manteuffel-Szoege (CSU, VdL) og Linus Kather (GB/BHE, BvD) (1957&ndash;1959)
*Hans Krüger (CDU) (1959&ndash;1963)
*Wenzel Jaksch (SPD) (1964&ndash;1966)
*Reinhold Rehs (SPD, ab 1969: CDU) (1967&ndash;1970)
*Herbert Czaja (CDU) (1970&ndash;1994)
*Fritz Wittmann (CSU) (1994&ndash;1998)
*Erika Steinbach (CDU) (1998&ndash;2014)
*Bernd Fabritius (CSU) (2014–)

## Referanser


## Eksterne lenker
*
Tag der Heimat

**Tag der Heimat** er en nasjonal minnedag i Tyskland, til minne om ofrene for fordrivelsen av tyskere etter annen verdenskrig. Dagen går tilbake til kunngjøringen av *[[Charta der deutschen Heimatvertriebenen]]* (*De fordrevne tyskeres charta*) den 6. august 1950 foran Stuttgarts slott.  Chartaet ble vedtatt nær opp til femårsdagen for Potsdamkonferansen. Siden har dagen blitt arrangert årlig i hele Tyskland den andre søndagen i september. Hvert år finner en rekke arrangementer knyttet til fordrivelsen sted. Det sentrale minnearrangementet holdes i Berlin med statens øverste representanter til stede. Til minnedagene i 2003 og 2006 sendte pavene Johannes Pail II og Benedikt XVI offisielle hilsener. Minnedagen i 2007 hadde mottoet «Heimat ist Menschenrecht». Angela Merkel holdt hovedtalen i Berlin.

## Flaggdag
Dagen er offisiell flaggdag i delstatene Berlin, Brandenburg, Nordrhein-Westfalen, Bayern, Hamburg og Hessen.
Opplandgata (Oslo)

**Opplandgata** (3-21, 2-20) er en gate i Oslo på Vålerenga i bydel Gamle Oslo. Veien starter i Strømsveien og går til Enebakkveien. Veien fikk sitt navn i 1879 etter Opplandene, som er eldre betegnelse på det østnorske innland. Før byutvidelsen i 1878 het gaten *Øvre Havegade*, og denne navnebakgrunnen skyldes at mellom denne gata og Vålerenga gård lå tidligere *Salomonsens hage*.

## Galleri

Fil:3061 Oslo. Vaalerengens Park og Oplandsgaten - no-nb digifoto 20150909 00134 bldsa PK09531.jpg|Opplandgata og Vålerenga park.
Fil:Opplandsgt.JPG|Opplandgata sett fra Vålerenga kirke
Fil:Opplandgata, Oslo 2022.jpg|Opplandsgata om vinter kvelden 2022. Foto Roman Cieslak


## Referanser
Jurij Baskakov

**Jurij Valerjevitsj Baskakov** (russisk: Юрий Валерьевич Баскаков; født 10. mai 1964 i Moskva) er en russisk fotballdommer som blant annet dømmer i Mesterligaen og russisk liga. Baskakov tilhører UEFAs elitedommere, som er de høyest rangerte dommerne i Europa. Han ble i 1998 FIFA-dommer. I 1999 dømte han kamper i U18-VM i Sverige.

Han har dømt ni kamper i Mesterligaen siden 2004/05. Den første kampen han dømte i Mesterligaen var mellom Fenerbahçe og Lyon den 19. oktober 2004. Han har også dømt 11 kamper i UEFA-cupen siden 2003/04.
I 2007 dømte han kvartfinalen i Mesterligaen mellom AC Milan og Bayern München. Han har pr. juli 2007 aldri dømt i VM eller EM, men har dømt VM-kvalifisering i 2004/05 og EM-kvalik 2006/07.

## Referanser


## Eksterne lenker
*
Frederick Stanley, 16. jarl av Derby

**Frederick Arthur Stanley**, 16. jarl av Derby, (født 15. januar 1841, død 14. juni 1908) var en britisk politiker. Han var kjent som Frederick Stanley til 1886 og fra da av som **The Lord Stanley of Preston** mellom 1886 og 1893, da han ble den 16. jarlen av Derby etter broren Edwards død.

## Liv og virke
### Bakgrunn
Frederick Stanley var sønn av politikeren og statsministeren Edward Geoffrey Smith-Stanley, 14. jarl av Derby. Han ble utdannet ved Eton College i Eton og ved Royal Military Academy Sandhurst.

Stanley var 1862–65 offiser i Grenadier Guards, men fratrådte som kaptein. 

### Politisk karriere
Han ble i 1865 innvalgt til Underhuset som konservativ og fortrengte i 1868 Lord Hartington fra hans valgkrets i Lancashire. Han ble i 1874 finansiell sekretær i Krigsministeriet, og overflyttet 1877 i samme egenskap til Skattkammeret. Han ble i mars 1878 krigsminister inntil april 1880, da hele ministeriet gikk av. 

Han var Colonial Secretary fra 1885 til 1886 i den britiske regjeringen og slik ansvarlig for håndteringen av de britiske koloniene. I perioden 1888 til 1893 var han Canadas generalguvernør. Han er for ettertiden særlig kjent for å ha gitt Stanley Cup-pokalen til ishockeysporten, som nå gis til vinneren av National Hockey League (NHL) og er det mest kjente trofeet innen idretten.

I sin tid i Canada reiste han mye rundt i det vidstrakte landet, også til de mer spredtbygde områdene og han deltok aktivt i samfunnslivet. Han befestet imidlertid generalguvernørens rolle som upolitisk i forhold til de innenrikspolitiske konfliktsakene i Canada.

Mens de bodde i Canada, ble hele familien interessert i ishockey, og både datteren og de syv sønnene spilte. Da familien vendte tilbake til England, kjøpte Stanley pokalen i England og donerte den som trofe til det beste laget i Canada. Han satte en del kriterier og regler for forvaltningen av pokalen, og det er i henhold til disse at pokalen nå blir gitt til mesterlaget i Canada og senere i USA, etter NHLs utvidelese til De forente stater.

Etter hjemkomsten til England ble han snart «Lord Major» av Liverpool og den første «Chancellor» for University of Liverpool. Han ble også kjent for sitt store humanitære engasjement.

Stanley  ble hedret med en rekke ordener og utmerkelser. Utnevnelsen til ridder av Hosebåndordenen var den fremste av disse. Han ble også utnevnt til storkorsridder av Order of the Bath og storkorsridder av Royal Victorian Order.

Stanley ble utnevnt til medlem av  Det kongelige råd.

## Se også
* Stanley Cup

## Referanser


## Eksterne lenker
* 
*
Bror

:*For mannsnavnet, se [[Bror (navn)]]*
**Bror** (fl. **brødre**) er et mannlig søsken, med bror menes at man har lik mor og lik far. For den eldre i søskenflokken, vil en yngre bror ofte bli referert til som lillebror, og motsatt storebror hvis broren er eldre enn personen perspektivet er gitt fra.

Om bare en av foreldrene er felles blir det mannlige søskenet **halvbror** eller **stebror**.

Bror er også et fornavn.

Ordet «bror» stammer frå norrønt bróðir. «Broder» er en eldre form som i dag helst blir brukt arkaisk, f.eks. i dikterspråk.

## Se også
* Far
* Mor
* Søsken
* Søster
* Familie

## Referanser
Gregorio Lopez

**Gregorio Lopez**, opprinnelig **Luo Wenzao**/**Lo Wanzao**, også **Gregorio Lo Wen-tsao** (født mellom 1615 og 1617 i Lo-chia-hang (Luojiang) i Fujian i Kina, død 27. februar 1691 i Nanjing) var dominikanerprest og den første kineser som ble katolsk biskop. De neste seks kinesiske katolske biskoper ble ikke ordinert før i 1926.

## Liv og virke
### Konversjon
Luo Wenzao ble døpt i 1634 av pater Antonio Caballero de Santa María og ledsaget de følgende årene ham på reiser i Det fjerne østen. Han ville inntre i fransiskanerordenen, men ble ikke antatt av dem. Da ble han i stedet dominikaner, den 1. januar 1650. 

### Prest
Han studerte filosofi og teologi i Manila og ble presteviet i 1654 eller 1655 av Manilas erkebiskop Miguel Poblete. 

Deretter var han misjonær i Kina, og var særlig i forfølgelsestiden mellom 1666 og 1670 til stor hjelp for den unge kirken i Kina. Da var han den eneste kinesiske presten i landet, og ettersom de utenlandske alle var internert var han den eneste som kunne reise omkring i ti provinser og døpe, undervise og oppmuntre de troende. 

Under ritestriden i Kina tenderte biskop Lopez mot jesuittenes akkommodasjonsmetode, ettersom han av egen erfaring ikke kunne se at seremoniene knyttet til forfedrekulten eller til Konfuciuskulten kom i noen konflikt med kristendommen.

### Apostolisk vikar, biskop
Etter initiativ fra Domingo Navarrete og François Pallu utnevnte paven ham til apostolisk vikar for Nanjing og til titulærbiskop den 4. januar 1674. Hans område skulle omfatte ikke bare Nanjing og tilgrensende områder, men også Zhili (Hebei), Shandong, Shanxi, Henan, Shaanxi og Korea. Beskjeden om utnevnelsen nådde ikke pater Luo før i 1677. Til å begynne med ville han ut av beskjedenhet ikke utøve sitt embede. Den neste paven påla ham å påta seg oppgaven under lydighet. Da han fikk vite dette i 1681 bøyde han seg for pavens vilje, støttet av den italienske pater Giovanni Francesco Nicolai a Leonissa. Han ble bispeviet den 8. april 1685 av biskop Bernardino della Chiesa. 

Biskop Gregorio arbeidet utrettelig for å utvikle det kinesiske presteskap, og den 1. august 1688 presteviet han tre kinesiske jesuitter i Macao (Wan Qiyuan, 54, Wu Yushan, 57, og Lin Yunde, 60). Biskop Luo utnevnte sin generalvikar, til å overta arbeidet etter hans egen bortgang.
## Episkopalgenealogi
Hans episkopalgenealogi var:

* Erkebiskop Odoardo Cibo (Cybo) (1610-1705) *bispeviet ca 1670
* Biskop Bernardino (Antonio) della Chiesa, O.F.M. Ref. (1644-1720) *1680
* Biskop *Luo Wenzhao (Gregorio Lopez)*, (1615-1691) *1685

## Litteratur
*Anderson, Gerard A. (1998). "Biographical Dictionary of Christian Missions". Wm. B. Eerdmans Publishing Co.
*Yan, Keijia. "Chapter One: Catholic Church in China in the Ming and Qing Dynasties". Catholic Church in China (中国天主教英). Chen, Shujie (trans.). 五洲传播出版社. p. 37. ISBN 9787508505992.
*Miguel Angel San Roman (2001). "Luo Wenzao: A unique role in the seventeenth century church of China". In Ku, Wei-ying. Missionary approaches and linguistics in mainland China and Taiwan. Leuven: Leuven University Press. ISBN 9789058671615.
## Referanser
Bay County (Michigan)

**Bay County** er et fylke i den amerikanske delstaten Michigan. Det ligger nordøst på den sørlige halvøya ved Huronsjøen og grenser mot Arenac County i nord, Saginaw County i sør, Midland County i vest og Tuscola County i øst og mot Gladwin County.

Bay Countys totale areal er 1&nbsp;634 km² hvorav 483 km² er vann. I 2000 hadde fylket 110&nbsp;157 innbyggere og administrasjonssenteret ligger i byen Bay City som også er fylkets største by. 

Fylket ble grunnlagt i 1857 av land fra fylkene Arenac, Midland og Saginaw County og har fått sitt navn på grunn av sin beliggenhet ved Saginaw Bay.

## Referanser


## Eksterne lenker
*
Shortbus

***Shortbus*** er en amerikansk film av regissøren John Cameron Mitchell som ble vist utenfor konkurransen ved Cannes filmfestival i 2006. Filmen søker å «avmystifisere» seksualitet ved å vise eksplisitt sex i flere av filmens scener. Filmen som har et budsjett på $ 2 millioner og for det meste er rollebesatt av amatørskuespillere forventes å få problemer med distribusjonen i USA. I Canada har filmen funnet en distributør som vil vise den fram i særskilte kinosaler i løpet av høsten 2006. Filmen ble vist på første kveld av Telecom New Zealand International Film Festival i Auckland i juli 2006.

Filmens handling finner sted i dagens New York, og filmens hovedrolleinnehaver er den canadiske sangeren og radio/TV-personligheten Sook-Yin Lee, en av filmens få profesjonelle skuespillere. Lee fikk nesten sparken av sin nåværende arbeidsgiver, Canadian Broadcasting Corporation (der hun er vert for et radioprogram), for å ha deltatt i denne filmen (anmeldere har bekreftet at hun deltar i flere av filmens usimulerte sexscener). Det endte med at hun beholdt jobben fordi CBC ga etter som en følge av støtte til Lee fra publikum i tillegg til kjente navn som Francis Ford Coppola, Michael Stipe og Yoko Ono.

## Handling
Sofia Lin er bosatt i New York City, og er gift med den kjekke Rob. Sofia arbeider som par-rådgiver og sex-terapeut. Hun kommer i kontakt med et par: Den litt egoistisk tidligere barnestjernen Jamie og en tidligere prostituert James. I begynnelsen foreslår James at de burde leve i åpent forhold, og har sex med andre mennesker.

Paret foreslår at Sofia burde delta på et ukentlig opplegg i Brooklyn kalt "Shortbus" og Sofia åpner sakte opp for nye opplevelser, inkludert et vennskap med en dominatrix som går under kallenavnet Severin. Sofias manglende evne til å oppnå orgasme forårsaker konflikt med Rob, som deltar på Shortbus sammen med Sofia. James og Jamie møter en ung eks-modell og sanger ved navn Ceth, og de tre utvikler et seksuelt forhold. I mellomtiden blir deres liv overvåket nøye av deres nabo, Caleb, en stalker.

## Skuespillere
* Sook-Yin Lee som Sofia Lin
* Paul Dawson som James
* Lindsay Beamish som Severin
* PJ DeBoy som Jamie
* Raphael Barker som Rob
* Peter Stickles som Caleb
* Jay Brannan som Ceth
* Alan Mandell som Mayor Tobias.

## Referanser


## Eksterne lenker
* 
* 
* AZcentral Om produksjonen av 'Shortbus', 2004
* Breitbart News
* Anmeldelse av Shortbus ved Reel Film Reviews.
Tuscola County

**Tuscola County** er et fylke i den amerikanske delstaten Michigan. Det ligger øst på den sørlige halvøya ved Huronsjøen og grenser mot Huron County i nord, Sanilac County i øst, Saginaw County i vest, Lapeer County i sørøst, Genesee County i sørvest og mot Bay County i nordvest.

Tuscola Countys totale areal er 2&nbsp;367 km² hvorav 263 km² er vann. I 2000 hadde fylket 58&nbsp;266 innbyggere og administrasjonssenteret ligger i byen Caro. 

Fylket ble grunnlagt i 1840 av land fra Sanilac County og navnet er skapt av etnologen Henry Rowe Schoolcraft.
## Eksterne lenker
*
Huron County (Michigan)

**Huron County** er et fylke i den amerikanske delstaten Michigan. Det ligger øst på den sørlige halvøya ved Huronsjøen og grenser mot Sanilac County i sørvest og mot Tuscola County i sørvest.

Huron Countys totale areal er 5&nbsp;533 km² hvorav 3&nbsp;367 km² er vann. I 2000 hadde fylket 36&nbsp;079 innbyggere og administrasjonssenteret ligger i byen Bad Axe. 

Fylket ble grunnlagt i 1840 av land fra Sanilac County og har fått sitt navn etter beliggenheten ved Huronsjøen.
## Eksterne lenker
*
Fjalar

**Fjalar** (gammelnorsk; *Fjalarr* av *fela*, «gjemme»; «Gjemmeren»)  på islansk; Fjalar «vitur» eller «fjölfròdur» som betyr klok.  Fjalar er navn i norrøn mytologi  på en dverg som ifølge Snorres Edda sammen med sin bror Galar drepte den vise Kvase. Av hans blod laget de skaldskapsmjøden. Skaldedrikken blir senere stjålet av jotnen Suttung.

## Se også

* Dverg
* Norrøn mytologi
* Overnaturlige vesener

## Referanser
Nguyen Van Thieu

**Nguyễn Văn Thiệu** (Hán nôm: 阮文紹), født 5. april 1923, død 29. september 2001) var statssjef i Sør-Vietnam fra 1965 og deretter valgt president fram til Vietnamkrigen sluttet i 1975. 

## Bakgrunn
I sin ungdom deltok han i Hồ Chí Minhs motstandbevegelse Viet Minhs kamp mot det franske kolonistyret, hvor han steg i gradene og ble distriktssjef.  Han forlot Viet Minh da bevegelsen sto fram som kommunistisk og sovjet-vennlig. Han flyttet deretter til Saigon i den franskstøttede Staten Vietnam. Han tok først utdannelse som offiser i handelsflåten, og fikk hyre etter et år som offiser på et franske handelsfartøy, men avslo tilbudet da han oppdaget at han av de franske eierne fikk en lavere hyre enn sine franske kolleger. Han begynte deretter på det første kullet ved militærakademiet i Dalat og ble i 1949 fenrik i den sørvietnamesiske hæren som ble etablert av den tidligere keiseren Bao Dai som hadde gått med på å bli den nye statssjefen i Staten Vietnam for å bekjempe Vietminhs statsdannelse Den demokratiske republikken Vietnam.

## Sørvietnamesisk politiker
Han avanserte innen de militære styrkene og ble utnevnt til general etter kuppet mot president Ngo Dinh Diem 1. november 1963. I 1965 ble han leder for militærjuntaen, og 3. september 1967 vant han valget med 38 % av stemmene og ble president i en sivil regjering. Den tidligere sterke statsministeren Nguyễn Cao Kỳ ble hans visepresident, men samarbeidet mellom de to tidligere politiske rivalene var preget av fortsatt rivaliseringer og maktkamp. 

Da presidentperioden gikk ut i 1971, ønsket både Ky og Dương Văn Minh å stille som motkandidater, men begge trakk seg fra valget da det ble klart at det ville ble utstrakt valgfusk. Også den amerikanske utenriksministeren Henry Kissinger mistet tilliten til regimet da Van Thieu ble gjenvalgt uten motkandidat.

Rett før de nordvietnamesiske styrkene rykket inn i Saigon 30. april 1975 og slik avsluttet Vietnamkrigen, flyktet han til Taiwan, deretter Storbritannia, for til slutt å slå seg ned utenfor Boston i Massachusetts i USA hvor han bodde til sin død.

Ifølge Ellsworth Bunker, USAs ambassadør i Sør-Vietnam fram til 1973, var president Thieu en person med betydelig intellektuell kapasitet. Thieu bestemte seg å følge grunnlovens vei istedenfor å styre etter de militæres forventning. Med militær bakgrunn «oppførte Thieu mer og mer som politiker, han dro ut på landet, fulgte opp pasifiseringen, snakket med folk og så hva de gjorde». Ifølge militærhistoriker Lewis Sorley var president Thieu «kanskje mer ærlig og anstendig enn Lyndon Johnson, og – tatt i betraktning forskjellene i respektive omstendigheter, ganske sannsynligvis en mer effektiv president for sitt land.»

## Referanser
Jan Vennegoor of Hesselink

**Jan Vennegoor of Hesselink** (født 7. november 1978 i Oldenzaal) er en nederlandsk tidligere fotballspiller.

Han spilte for  i perioden 2000 til 2008.

## Klubbkarriere
Vennegoor of Hesselink scoret 59 ligamål for FC Twente i løpet av fem sesonger. Sommeren 2001 gikk han til PSV Eindhoven, der han imponerte ved å score 22 mål den første sesongen. Det gikk litt tråere de neste sesongene med henholdsvis 8 og 12 mål. Sesongen 2004-05 viste han igjen strålende form og scoret 19 mål på 28 kamper. Han ble også tatt ut i landslagstroppen igjen, etter over fire års fravær.

Den 24. august 2006 forlot Jan Vennegoor of Hesselink PSV og Nederland og signerte en treårskontrakt med Celtic. Han kom inn som reserve i debutkampen mot Hibernian og scoret et mål. Han scoret også i sin første mesterligakamp for Celtic, mot Manchester United.

Den 30. august 2010 ble det klart at Vennegoor of Hesselink signerte under på en toårskontrakt med den østerrikske klubben Rapid Wien.

## Landslagskarriere
Han debuterte for Nederland den 11. oktober 2000 mot . Frem til at han ga seg med landslagsspill i 2008 fikk han 17 kamper og scoret tre mål.

## Navnet
Det spesielle etternavnet skriver seg fra 1600-tallet, da to gårder i Enschederegionen ble slått sammen. I stedet for å velge ett av navnene, bestemte man seg for å bruke begge. Det nederlandske ordet «of» betyr *eller*, så en direkte oversettelse av navnet ville bli *Jan Vennegoor eller Hesselink*.

## Referanser


## Eksterne lenker
* 
*
Sanilac County

**Sanilac County** er et fylke i den amerikanske delstaten Michigan. Det ligger øst på den sørlige halvøya ved Huronsjøen og grenser til Huron County i nord, St. Clair County i sør, Tuscola County i vest og Lapeer County i sørvest. Det grenser (vanngrense) også til Canada i øst.

Sanilac Countys totale areal er 4&nbsp;119 km² hvorav 2&nbsp;496 km² er vann. I 2000 hadde fylket 44&nbsp;547 innbyggere og administrasjonssenteret ligger i byen Sandusky. Fylket ble grunnlagt i 1822 av land fra St. Clair County.

Det har sannsynligvis sitt navn etter en indianerhøvding.
## Eksterne lenker
*
ADRIAN/ADAM

**ADRIAN/ADAM** var en av de viktigste radioforbindelsene til den norske motstandsbevegelsen under andre verdenskrig.  Den gikk til Sambandskontoret og Militærkontoret i Stockholm (den siste fra høsten 1944).  Den opererte på vegne av en rekke motstandsgrupper, og hadde en stilltiende forståelse med den svenske forsvarsstaben.  Adrian hadde også etter hvert en egen postrute til Stockholm.  Dag Falchenberg og Erik Dahm Simonsen var telegrafister, og da Simonsen ble arrestert i januar 1945 var det slutt på virksomheten.  Den rakk å sende i alt 368 meldinger.
St. Clair County (Michigan)

**St. Clair County** er et fylke i den amerikanske delstaten Michigan. Det ligger nordøst på den sørlige halvøya ved Huronsjøen og grenser mot Sanilac County i nord, Lapeer County i vest og mot Macomb County i sør. Det grenser (vanngrense) også mot Canada i øst.

St. Clair Countys totale areal er 2&nbsp;167 km² hvorav 291 km² er vann. I 2000 hadde fylket 164&nbsp;235 innbyggere og administrasjonssenteret ligger i byen Port Huron. 

Fylket ble grunnlagt i 1820 av land fra Macomb County og har fått sitt navn enten etter guvernør Arthur St. Clair eller etter St. Clairsjøen da den ble oppdaget på dagen som feires til minne om Klara av Assisi.
## Eksterne lenker
*
Aks.13.000

**Aks.13.000** var aksjonsgruppen til Milorg D-13 (Stor-Oslo), en del av den norske motstandsbevegelsen under andre verdenskrig. Den ble opprettet sent på våren 1944 etter initiativ fra Svein Blindheim, en agent i britiske SOE. Blindheim ble gruppens aksjonsleder, og det var også han som hadde lært opp de fleste av gruppens medlemmer på kurs i 1943. Kontinuerlig operativ leder så lenge aksjonsgruppen besto var ingeniør Per Røed fra Jar. Til sammen ble det gjennomført 102 sabotasjeaksjoner og et ukjent antall likvidasjoner fra mai 1944 og fram til krigens slutt.

## Referanser




## Litteratur
*
Monroe County (Michigan)

**Monroe County** er et fylke i den amerikanske delstaten Michigan. Det ligger sørøst på den sørlige halvøya ved Eriesjøen og grenser mot Lenawee County i vest, Wayne County i nordøst og mot Washtenaw County i nordvest. Det grenser også mot delstaten Ohio i sør og mot (vanngrense) Canada i øst.

Monroe Countys totale areal er 1&nbsp;427 km² hvorav 334 km² er vann. I 2000 hadde fylket 145&nbsp;945 innbyggere og administrasjonssenteret ligger i byen Monroe. 

Fylket ble grunnlagt i 1817 av land fra Wayne County og har fått sitt navn etter USAs femte president, James Monroe.

## Eksterne lenker
*
Magiske Cirkel Norge

**Magiske Cirkel Norge** (**MCN**) er en norsk, landsomfattende forening for tryllekunstnere som ble stiftet i 1928. Foreningen teller rundt 320 medlemmer, både amatører og profesjonelle. For å bli medlem må man kunne dokumentere at man har kunnskap om og interesse for  trylling.

MCN har sitt hovedsete i Oslo. Foreningen har  avdelinger rundt om i landet. Pr. september 2023: Avd. Vestfold&Telemark (Sandefjord). Avd.Vestland (Bergen). Avd. Rogaland (Stavanger)
Avd. Nord (Bodø) og Avd. Trøndelag (Trondheim) (Tidligere FAMIT. Fusjonert med MCN i 2023).

MCN ble stiftet 21. oktober 1928 i Oslo. Foreningen er den eldste trylleforeningen i Norden. MCN samarbeider med de andre nordiske trylleforeningene gjennom organet Nordisk Magi Union. Foreningen er også tilsluttet det verdensomspennende trylleforeningsnettverket FISM. FISM avholder verdensmesterskap i trylling hvert tredje år.

Medlemmer i MCN har tilgang til foreningens bibliotek og videotek. Disse samlingene består av faglitteratur og video medlemmene kan låne for å utvikle seg videre som tryllekunstnere.

MCN driver Norsk Tryllemuseum i samarbeid med Den Magiske Ring. Museet er trolig Norges minste, men morsomste museum.

I 2000 fusjonerte Magiske Cirkel Norge med Magisk Junior Cirkel, Norge, en egen forening for unge tryllekunstnere (stiftet 19. februar 1958 i Oslo). Kontakten har vært tett opp gjennom årene mellom foreningene, blant annet med samarbeid om møter og utgivelse av medlemsblader. MCN fikk etter fusjonen en egen junioravdeling for trylleinteressert ungdom.

## Eksterne lenker
* 
*
Orbis Pictus

***Orbis Pictus*** eller egentlig ***Orbis Sensualium Pictus*** («Den sansbare verden i bilder») er et billedleksikon fra 1658 skrevet for barn av den tsjekkiske pedagogen  Johann Amos Comenius (Jan Ámos Komenský). Boka har av flere blitt ansett som den første bildeboka beregnet for barn.

## Innhold
*Orbis Pictus* er delt i 150 kapitler med forklarende tekst og illustrasjoner utført som tresnitt. Boka dekker en rekke fagfelt:
* ikkeorganisk natur
* botanikk
* zoologi
* religion
* mennesket og dets aktiviteter

## Historie
*Orbis Pictus* ble opprinnelig utgitt på latin og tysk i Nürnberg i Tyskland i 1658, og ble ganske snart spredt rundt på skoler i Tyskland og andre land. Den første engelskspråklige versjonen kom i 1659, mens den første flerspråklige utgaven kom på både latin, tysk, italiensk og fransk i 1666. Den første tsjekkiske oversettelsen ble gitt ut i 1685 av forlaget Breuer i Levoča i Tsjekkia. Det var en flerspråklig utgave på tsjekkisk, latin, tysk og ungarsk. Mellom 1670 til 1780 kom boka på enda flere språk og i utgaver med utvidet tekst og nye illustrasjoner.

*Orbis Pictus* har hatt stor betydning for pedagogikk og undervisning rettet mot barn og blir av flere betraktet som en forløper for både audio-visuelle hjelpemidler i klasserommet og moderne bildebøker.

## Se også
* Johann Amos Comenius

## Eksterne lenker
* 
* ''Orbis Pictus'' på latin
* Moderne versjon av ''Orbis Pictus'' på både latin og engelsk
Heimdal Håndballklubb

**Heimdal Håndballklubb** ble dannet i  1991, men var tidligere tilknyttet Heimdal Idrettsforening som startet allerede i 1934. I 1997 fikk klubben et eliteserielag for herrer. Laget hadde hjemmebane i Trondheim Spektrum i Trondheim i Trøndelag. 

Lagets drakter var sort trøye og sort bukse.

Våren 2007 gikk klubben konkurs, og alle spillerne ble fristilt fra kontraktene sine.
Macomb County

**Macomb County** er et fylke i den amerikanske delstaten Michigan. Det ligger sørøst på den sørlige halvøya og grenser mot Oakland County i vest, Wayne County i sør, St. Clair County i nordøst og Lapeer County i nordvest.

Macomb Countys totale areal er  km² hvorav 231 km² er vann. I 2000 hadde fylket  innbyggere og administrasjonssenteret ligger i byen Mount Clemens. 

Fylket ble grunnlagt i 1818 av land fra Wayne County og har fått sitt navn etter general Alexander Macomb.

## Eksterne lenker
*
Mackinac County

**Mackinac County** er et fylke i den amerikanske delstaten Michigan. Det ligger sørøst på den nordlige halvøya (Upper Peninsula) ved Michigansjøen og Huronsjøen. Det grenser mot Luce County i nord, Chippewa County i øst, Schoolcraft County i vest og mot Emmet County (vanngrense) i sør.   

Mackinac Countys totale areal er 5&nbsp;440 km² hvorav 2&nbsp;794 km² er vann. I 2000 hadde fylket 11&nbsp;943 innbyggere og administrasjonssenteret ligger i byen St. Ignace. 

Fylket ble grunnlagt i 1818 og het frem til 1837 Michilimackinac County. Det har fått sitt navn etter en fransk tolkning av det indianske navnet på området. 
## Eksterne lenker
*
Ungdommens råskap

***Ungdommens råskap*** er en norsk dokumentarfilm fra 2004, regissert av Margreth Olin. Filmen følger elever ved 10. trinn på Hauketo skole ved utkanten av Oslo de siste månedene før eksamen.

Filmen følger Lars von Triers dogmer fra 2000. 120 timers råmateriale ble klippet ned til 1 time og 21 minutters film. Hovedpersonene i filmen er Ahmad, Anne-Lise, Cristin, Tore Fagerhus, Kazim, Mikal, Nina og Tosif.

Filmen ble tildelt Gullstolen for beste dokumentarfilm under kortfilmfestivalen i Grimstad i 2005. Den ble nominert til Amandaprisen 2005 i klassen for beste norske kinofilm og til Den europeiske filmprisen i klassen beste europeiske dokumentar.

## Referanser


## Eksterne lenker
*
Arles

**Arles** er en kommune i departementet Bouches-du-Rhône i regionen Provence-Alpes-Côte d'Azur sør i Frankrike. Byen ligger på en lav bakke hvor elven Rhône deler seg i to før den når sjøen. Arles er Frankrikes største kommune med et areal på 75&nbsp;893 hektar.

En stor del av Camargue er lokalisert på området til kommunen, noe som gjør den til den største kommunen i France métropolitaine (den delen av Frankrike som ligger i Europa) i henhold til område (skjønt Maripasoula i Fransk Guyana er langt større).

## Kulturminner fra romertiden
Byen har en lang historie og var av betydelig viktighet for den romerske provinsen Gallia Narbonensis. Byen ble grunnlagt på 600-tallet f.Kr. og var en viktig gallo-romersk by. Byens første storhetstid varte fram til 480.

De store romerske områdene, som arenaen og teateret er så spesielle at de er blitt integrert inn i byens hus og byggverk. Det romerske teateret fra 1. århundre f.Kr. rommet inntil 10&nbsp;000 tilskuere. Amfiteateret fra år 90 hadde 20&nbsp;000 plasser. Begge teatrene ble bygget inn med andre bygninger i løpet av Middelalderen. Amfiteateret ble gjort om til en befestning med 2 kapeller og 212 boliger. Disse tilføyelsene fra etter antikken ble fjernet i 1820- og 1830-årene.

En serie underjordiske konstruksjoner, kalt *Cryptoporticus*, tjente opprinnelig som fundament for byens Forum (torg).

*Konstantins bad* ble bygd ved elvebredden på 300-tallet, som del av et større bygningskompleks. Man kan fremdeles se spor etter badstuer, basseng og rørsystemene.

Gatene bærer et klart middelaldersk preg, smale, buete veier som slanger seg mellom gamle byggverk.

Byen romerske og romanske monumenter ble listet som UNESCOs verdensarv i 1981.

## Andre attraksjoner
Den nederlandske postimpresjonistiske maleren Vincent van Gogh flyttet hit fra Paris 20. februar 1888. Han bodde i «det gule huset» i 14 måneder, til 8. mai 1889; og skapte mer enn 300 malerier og tegninger i løpet av sin tid i byen. Paul Gauguin flyttet inn med van Gogh 23. oktober til 26. desember 1888, men deres samarbeid kom til en dramatisk slutt. «Det gule huset» ble ødelagt under den andre verdenskrig. Ingen av Van Goghs malerier finnes i dag i Arles.

En internasjonal fotofestival, Les Rencontres d'Arles, har vært holdt i byen siden 1970.

## Befolkningsutvikling
***Antall innbyggere i kommunen Arles***

## Referanser


## Eksterne lenker
* 
* Kommunedata INSEE
* FerieiProvence.no
Fartshump

**Fartshump** er et fysisk tiltak for å få bilister til å senke hastigheten på veier med fartsbegrensninger. Humpen er en forhøyning i veibanen som tvinger bilistene til å redusere hastigheten siden passering i for høy hastighet forårsaker at bilen hopper både ved humpens start og avslutning slik at understellet kan ødelegges. Fartshumper plasseres typisk i veier i boligfelt, ved skoler og ved institusjoner der barn, eldre og andre med funksjonshemminger eller uforutsigbar trafikkadferd ferdes.

Fartshumper er normalt satt i sammenheng med fartsgrenser på 40 eller 30 km/t. sjelden høyere eller lavere. Fotgjengerfelt blir ofte lagt slik at de får en viss beskyttelse av humpene, eller de kan legges oppe på selve fartshumpen.

Det finnes ulike typer fartsdempere. Den mest brukte er en forhøyning av vanlig asfalt eller betong, som går over hele kjørebanens bredde. En annen type er to forhøyninger plassert midt i hver sin kjørebane, såkalte farts- eller bussputer. Disse kan busser og andre kjøretøyer med stor hjulavstand forsere uten humping, mens mindre kjøretøyer må redusere hastigheten siden hjulavstanden er begrenset. Det finnes også fartsdempere som aktiveres dersom bilen har for høy fart.

## Se også
* Trafikkdemping

## Referanser
Chippewa County (Michigan)

**Chippewa County** er et fylke i den amerikanske delstaten Michigan. Det ligger lengst øst på spissen av den nordlige halvøya (Upper Peninsula) ved Øvresjøen (Lake Superior) og Huronsjøen. Det grenser mot Luce County i vest og mot Mackinac County sør. Det har også grense mot Canada (vanngrense) i øst og nord.

Chippewa Countys totale areal er 6&nbsp;988 km² hvorav 2&nbsp;945 km² er vann. I 2000 hadde fylket 33&nbsp;543 innbyggere og administrasjonssenteret ligger i byen Sault Ste. Marie. 

Fylket ble grunnlagt i 1827 av land fra Mackinac County og det har fått sitt navn etter indianerstammen Chippewa som befolket området. 

## Eksterne lenker
*
Paula Gosling

**Paula Gosling** (født 12. oktober 1939 i Detroit i USA) er en amerikansk-britisk kriminalforfatter.

Gosling flyttet til Storbritannia i 1964, hvor hun arbeidet i reklamebransjen. I 1978 debuterte hun med kriminalromanen *A Running Duck*, som ble belønnet med The John Creasy Award for årets beste krim-debut. Boken ble i 1986 filmatisert som *Cobra* med Sylvester Stallone i hovedrollen. Gosling ble forfatter på fulltid i 1979. I 1985 mottok hun for romanen *Monkey Puzzle* The Gold Dagger for årets beste kriminalroman.

Gosling var 1988&ndash;1989 forkvinne for Crime Writers' Association.

## Bibliografi
* *A Running Duck* (1978) (også utgitt som *Fair Game*)
* *The Zero Trap* (1979)
* *Mind's Eye* (1980) (som Ainslie Skinner, også utgitt som *The Harrowing*)
* *Loser's Blues* (1980) (også utgitt som *Solo Blues*)
* *The Woman in Red* (1983)
* *Monkey Puzzle* (1985)
* *The Wychford Murders* (1986)
* *Hoodwink* (1988)
* *Backlash* (1989)
* *Death Penalties* (1991)
* *The Body in Blackwater Bay* (1992)
* *A Few Dying Words* (1993)
* *The Dead of Winter* (1995)
* *Death and Shadows* (1998)
* *Cobra* (1999)
* *Underneath Every Stone* (2000)
* *Ricochet* (2002)
* *Tears of the Dragon* (2004)

### Oversettelser til norsk

## Priser og utmerkelser
* The John Creasy Award (beste debut) 1979, for *A Running Duck*
* The Gold Dagger 1985, for *Monkey Puzzle*

## Referanser


## Eksterne lenker
* 
*  Fantasticfiction: Paula Gosling (bio, bibliografi, bokomslag)
Åkken Bom

«**Åkken Bom**», også skrevet «**Okken Bom**», er en barnesang med tøysevers om Åkken Bom, en liten mann som bor på månen og spiller på en øse. Sangen kommer fra Skottland der den kalles «Aiken Drum». 

## Skotsk opprinnelse

Det skotske verset om «Aiken Drum» ble første gang utgitt i 1821, da som en jakobittisk sang om slaget ved Sheriffmuir i 1715. 

Den moderne barneversjonen er spilt inn av mange artister, blant annet den kanadiske barneunderholderen Raffi (Raffi Cavoukian) i 1976.

## Norsk versjon
Vibeke Sæther (født 1943) gjorde sangen kjent for norske barn på 1970-tallet, da hun i *[[Lekestue for de minste]]*, en programserie i NRKs Barne-TV, framførte sangen med teksten «Og han spiller på en øse, en øse, en øse …,  og han heter Åkken Bom» istedenfor den engelske *And he played upon a ladle, a ladle, a ladle,… and his name was Aiken Drum.* Hun ga ut sangen med Nordre Sving på barneplata *[[Filler og fjas]]* i 1980. 

Den norske teksten er skrevet av Gjertrud «Vessa» Carlsen (1919–2007), mora til Vibeke Sæther. Den forteller at Åkken Bom har en hatt av bløtkake, en jakke av kjøttkaker med knapper av rundstykker, en vest av knekkebrød og en bukse av kreppapir. 

Sangen ble også populær på nynorsk i en innspilling med Olav Stedje, utgitt på albumet *[[Rocken Bom]]* i 1984.

## Eksterne lenker
* Norsk tekst og besifring for gitarspill
Skogstrand Idrettslag

**Skogstrand Idrettslag** (stiftet 12. august 1945) er et idrettslag fra Veum i Fredrikstad, med ca. 600 medlemmer, 14 håndballag, 9 fotballag og 4 barneidrettsgrupper. Lagets drakter består av gule trøyer, sorte bukser og sorte strømper. Klubben spiller fotball på Skogstrandbanen med kunstgressdekke, samt en grusbane og flere små gressbaner, mens håndballagene spiller i Kvernhushallen.

## Fotball
Etter mange års pause fra seniorfotballen, ble et seniorlag etablert i 2015 med utgangspunkt i juniorlagsspillere født i 1997/98. Klubben vant 7. divisjon både i 2016 og 2017, og rykket videre opp fra 6. divisjon i 2018 og spilte 2019-sesongen i 5. divisjon.

Trenere disse årene var , før tidligere - og -profil Tor Trondsen tok over som spillende trener sammen med . I 2017 tok Dino Mulac over som spillende trener og ledet laget i 2 sesonger. Før 2020-sesongen tok  over, og ledet både A- og B-lag sammen med .

2021-sesongen endte med nedrykk til 6. divisjon foran 2022-sesongen.

## Håndball
Klubbens A-lag i håndball for kvinner er et samarbeid med  og , som spiller 2022/23-sesongen i 3. divisjon.

## Kjente utøvere
Klubben har blant annet fostret en A-landslagsspiller på kvinnesiden, Marita Skammelsrud Lund.

;Andre utøvere
* Simen Rafn, fotball
* Thomas Rekdal, fotball
* Kamilla Érsek, håndball
* Lisa Klausen, håndball
* Kirsten Vinje, styrkeløft

## Referanser


## Eksterne lenker
* 
* 
*
Heloísa Helena

**Heloísa Helena Lima de Moraes Carvalho** (født 6. juni 1962 i Pão de Açúcar, Alagoas) er en brasiliansk politiker.   

Helena står på venstresiden i brasiliansk politikk og jobbet blant annet i studentbevegelsen mot militærdiktaturet i landet. Hun ble senere medlem av Partido dos Trabalhadores (PT). Etter en periode som politiker på delstatsnivå i Alagoas, ble hun valgt inn som parlamentsmedlem for PT i 1999. Etter at Luiz «Lula» da Silva vant presidentvalget i 2002 markerte hun seg som en sterk kritiker av at regjeringens hadde en mer sentrumsorienterte og liberal politikk enn hva den hadde i opposisjon. Som en følge av dette ble hun ekskludert fra PT i desember 2003. Hun beholdt imidlertid sin plass i Parlamentet.

Sammen med en del andre dissidenter fra PT dannet Helena partiet Partido Socialismo e Liberdade (PSOL) sent i 2004. Hun var partiets presidentkandidat ved valget i Brasil 2006.

## Referanser


## Eksterne lenker
* Heloísa Helena, offisiell side (portuguese)
* Intervju med Heloísa Helena, mars 2004 (english)
* Intervju med Heloísa Helena, november 2005 (english)